Koordinatės: 55°39′34″š. pl. 23°09′00″r. ilg.﻿ / ﻿55.6595°š. pl. 23.1501°r. ilg.﻿ / 55.6595; 23.1501


|  |
| --- |
| **Mockaičių pagrindinė mokykla** |
| Mockaičių pagrindinė mokykla herbas |
|  |
| **Adresas** | Liepų g. 2, Johampolis |
| **Direktorius(-ė)** | Antanas Banys |
| **Mokinių skaičius** | 86 (2012 m.) |
| **Įkūrimo data** |  |
| **Uždarymo data** | {{{uzdarimo data}}} |
| **Išleista laidų** |  |
| **Pedagogų skaičius** | 19 |

**Kelmės rajono Mockaičių pagrindinė mokykla** – buvusi dieninė, savarankiško mokymosi bendrojo lavinimo mokykla Johampolyje (Kelmės raj.), Liepų g. 2, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190097466. Steigėjas Kelmės rajono savivaldybės taryba. Dabar tai Tytuvėnų gimnazijos skyrius.

Filialai:

* Mockaičių pagrindinės mokyklos Burbaičių pradinio ugdymo skyrius (2005–2008 m.)
* Mockaičių pagrindinės mokyklos Kiaunorių pradinio ugdymo skyrius (2005–2012 m.)
* Mockaičių pagrindinės mokyklos Pašiaušės pradinio ugdymo skyrius (nuo 2005 m.)

Istorija
--------

Manoma, kad pirmoji mokykla Mockaičių apylinkėje buvo įsteigta 1924 m. Gudelių kaime įsikūrusiame Riomerių dvare. Mokykloje veikė 4 skyriai. Jai vadovavo mokytojas Vladas Eigelis. Buvo dėstoma tikyba, lietuvių kalba, aritmetika, geografija, geometrija, krašto mokslas, gamta ir higiena. Baigę 4 skyrius, mokiniai laikydavo lietuvių kalbos ir aritmetikos egzaminus. Egzaminų komisijoje būdavo Raseinių apskrities inspektorius, 2-3 mokytojai, kunigas ir tėvų komiteto atstovas.

1949 m. rugsėjo 1 d. Johampolio dvare, kuris priklausė ponui Gruževskiui, pirmą kartą nuskambėjo skambutis, kviečiantis mokinius į naujai atidarytą Mockaičių septynmetę mokyklą. Pirmasis mokyklos direktorius Antanas Banys pasveikino pirmuosius šios mokyklos mokinius: 19 pirmokų ir 16 penktokų. Jie atėjo iš Gudelių, Kibučių, Kubilių ir Kaimalės pradinių mokyklų. 1952 m, buvo išleista pirmoji mokyklos mokinių laida, 16 mokinių gavo septynmečio mokslo pažymėjimus. 1962 m. mokykla tapo aštuonmete. Padidėjo mokinių ir klasių komplektų skaičius, prie buvusių dvaro rūmų pristatytas priestatas, kuriame įrengtos dvi klasės. 1971 m. uždarius Gudelių pradinę mokyklą mokinių skaičius dar padidėjo ir pradinės klasės dirbo dviem pamainomis. 1993 m. pradinės klasės persikėlė į ilgą laiką neveikusio darželio pastatą. 1998 m. rugsėjo 1 d. mokykla persikėlė į buvusios žemės ūkio bendrovės administracines patalpas.

2005 m. rugsėjo 1 d. prijungtos Burbaičių pradinė mokykla, Kiaunorių pagrindinė mokykla ir Pašiaušės pradinė mokykla (kaip pradinio ugdymo skyriai). 2008 m. kovo 28 d. savivaldybės tarybos sprendimu Nr. T-112 uždarytas Burbaičių pradinio ugdymo skyrius, o 2012 m. rugpjūčio 29 d. sprendimu Nr.T-254 ir Kiaunorių pradinio ugdymo skyrius. 2017 m. Mockaičių mokykla prijungta prie Tytuvėnų gimnazijos kaip jos skyrius.

Direktoriai
-----------

* 1949 m. Antanas Banys
* 1951 m. Viktoras Valinčius
* 1953 m. Antanas Ličkus
* 1954 m. Petras Kučingis
* 1957 m. Genė Banevičienė
* 1960 m. Stasys Gargasas
* 1973 m. Stasys Bataitis
* nuo 1986 m. Antanas Banys

Šaltiniai
---------

1. ↑  Kelmės r. Mockaičių pagrindinė mokykla. Aikos.smm.lt (tikrinta 2022-04-25).
2. ↑  Leksius, Vaidotas. „Mockaičių kaimo bendruomenė - Kaimo istorija". *mockaiciai.lt*. Suarchyvuotas originalas 2016-04-10. Nuoroda tikrinta 2016-04-14.
3. ↑  Kelmės r. Mockaičių pagrindinė mokykla. Kurybinespartnerystes.lt (tikrinta 2022-04-25).
4. ↑  2017-06-29 Kelmės rajono savivaldybės tarybos sprendimas Nr. T-217